यदि समाज सच में स्त्रियों के प्रति बढ़ते बलात्कार और यौन हिंसा से चिंतित है तो उसे स्त्री को यौन वस्तु के रूप दिखाने वाली हर एक चीज का विरोध करना पड़ेगा। आज ऑन लाइन शॉपिंग पर एक कम्पनी आपको एक ऐसी ऐशट्रे बेच रही है जिस पर एक निर्वस्त्र स्त्री की आकृति बनी हुई है कंपनी आपको अपनी मर्दवादी कुंठा बुझाने का वह सामान दे रही है। सिगरेट उस ऐशट्रे पर बनी स्त्री की वैजाइना में बुझाइए और खुश होइए। ये कैसा समाज है हमारा और कैसी सोच है? जहाँ स्त्री एक इंसान न होकर सिर्फ एक मांस का टुकड़ा है। ये कैसी मर्दवादी कुंठा है, जहाँ आप स्त्री के वेजाइना में रॉड, पत्थर, बोतल डालकर संतुष्ट होते हैं। नन्हीं बच्ची से लेकर बूढ़ी औरतों तक से बलात्कार होते हैं, जहाँ स्त्री को सिर्फ वेजाइना समझा जाता है। अगर आपको स्त्री की सिर्फ वेजाइना ही चाहिये तो इसी ऑनलाइन शॉपिंग में बहुत से सेक्स टॉयज भी मिलते हैं, तो ऐसे पुरूषों को चाहिये कि वो एक ऐसी सेक्स डॉल ले लें, ओर उसकी वेजाइना में अपनी कुंठा को निकाले, किन्तु नहीं आपको तो स्त्री के वेजाइना में अपने जननांग के साथ अपनी कुंठा रूपी पत्थर, लोहे की रॉड, कांच की बोतल भी डालनी है तभी तो आप मर्द कहलायेंगे। उफ! ये कैसी सोच होती जा रही है इस समाज की। ऐसे पुरूष कहाँ से आते हैं? कौन उन्हें जन्म देता है जो सिर्फ स्त्री के जांघों के बीच का स्थान ही देखते है, वो ये क्यों भूल जाते हैं कि उसी जांघों के बीच के स्थान से वो निकलकर आते हैं। वहीं से उनका जन्म होता है जिस स्तन का दूध पीकर उनकी सांसे चलती है वो बड़े होते ही कैसे उसी स्तन का मर्दन कर उसे काट कर फेंक देते हैं।